CELEX: 62021TN0333
Language: et
Date: 2021-06-14 00:00:00
Title: Kohtuasi T-333/21: 14. juunil 2021 esitatud hagi – Ryanair versus komisjon

2.8.2021   
            
            
               ET
            
            
               Euroopa Liidu Teataja
            
            
               C 310/38
            
         
      14. juunil 2021 esitatud hagi – Ryanair versus komisjon
      (Kohtuasi T-333/21)
      (2021/C 310/51)
      Kohtumenetluse keel: inglise
      
         Pooled
      
      
         Hageja: Ryanair DAC (Swords, Iirimaa) (esindajad: advokaadid F.-C. Laprévote, E. Vahida, V. Blanc, S. Rating ja I.-G. Metaxas-Maranghidis)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada kostja 29. detsembri 2020. aasta otsus riigiabi asjas SA.59188 (2020/NN) – Italy – Alitalia COVID-19 Damage Compensation II (1) ja
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide, et kostja kuritarvitas võimu ja kohaldas vääralt ELTL artikli 107 lõike 2 punkti b, kui ta seadis esikohale abi läbivaatamise ja külmutas Alitaliale aastatel 2017–2019 antud ebaseadusliku päästmisabi uurimise.
               
            
                  2.
               
               
                  Teine väide, et kostja kohaldas vääralt ELTL artikli 107 lõike 2 punkti b ja tegi ilmse hindamisvea, kui ta hindas abi proportsionaalsust COVID-19 kriisi põhjustatud kahjuga.
               
            
                  3.
               
               
                  Kolmas väide, et kostja rikkus ELTL erisätteid ja liidu õiguse üldpõhimõtteid, millele tugineb lennutranspordi liberaliseerimine liidus alates 1980ndate lõpust (st diskrimineerimiskeeld, teenuste osutamise vabadus – mida lennutranspordi suhtes kohaldatakse määrusega (EÜ) nr 1008/2008 (2) – ja asutamisvabadus).
               
            
                  4.
               
               
                  Neljas väide, et vaatamata tõsistele raskustele jättis Euroopa Komisjon ametliku uurimismenetluse algatamata ja rikkus hageja menetlusõigusi.
               
            
                  5.
               
               
                  Viies väide, et kostja rikkus oma põhjendamiskohustust.
               
            
         (1)  ELT 2021 C 134, lk 2.
      
         (2)  Euroopa Parlamendi ja nõukogu 24. septembri 2008. aasta määrus (EÜ) nr 1008/2008 ühenduses lennuteenuste osutamist käsitlevate ühiseeskirjade kohta (uuestisõnastamine) (EMPs kohaldatav tekst) (ELT 2008, L 293, lk 3–20).